**Кыргыз Республикасынын**

**Министрлер Кабинетинин жөнөкөйлөтүп аскердик каттоого алуу жана аскердик каттоодон чыгаруунун пилоттук долбоору жөнүндө буйругунун долбооруна**

**негиздеме-маалымкат**

**1. Буйруктун долбоорунун максаты жана милдети**

 Ушул буйруктун долбоорунун максаты болуп Кыргыз Республикасынын аскерге милдеттүүлөрдү аскердик каттоого алуунун жана аскердик каттоодон чыгаруунун жол-жоболорун жөнөкөйлөтүү болуп саналат.

**2. Баяндоочу бөлүк**

 Кыргыз Республикасынын Президентинин 2021-жылдын 8-февралындагы ПЖ № 27 “Калкка мамлекеттик жана муниципалдык кызмат көрсөтүүлөрдүн жеткиликтүүлүгүн жана сапатын жогорулатуу боюнча мындан аркы чаралар жөнүндө” Жарлыгы менен мамлекеттик органдардын кечиктирилгис чаралары катары биринчи кезектеги турмуштук маанилүү мамлекеттик жана муниципалдык кызмат көрсөтүүлөрдү алуу процессин максималдуу түрдө жөнөкөйлөтүү аныкталган.

 Ушуга байланыштуу, Кыргыз Республикасынын Юстиция министрлигине караштуу Мамлекеттик каттоо кызматы тарабынан (мындан ары-МКК) “Кыргыз Республикасынын “Кыргыз Республикасынын жарандарынын жалпыга бирдей аскердик милдети жөнүндө, аскердик жана альтернативдик кызматтар жөнүндө” Мыйзамына өзгөртүүлөрдү киргизүү жөнүндө” Мыйзамдын долбоору демилгеленди. Бул Мыйзам долбоору боюнча аскерге чакырылуучулардын жана аскерге милдеттүүлөрдүн жашаган жерин алмаштыргандыгына байланыштуу ордун өзгөртүү тууралуу маалыматты ведомство аралык “Түндүк” электрондук өз ара аракеттенүү системасы аркылуу маалымдоо сунушталган.

 Бирок, аскерге милдеттүүлөрдүн саны тууралуу маалыматтар өтө жашыруун маалыматтарга киргендигине байланыштуу, бул мыйзамдын долбоорун ишке ашыруу мамлекеттик сырлар боюнча укуктук ченемдик актыларга каршы келип калат.

 Жогоруда белгиленгендин негизинде, ошондой эле Кыргыз Республикасынын “Кыргыз Республикасынын жарандарынын жалпыга бирдей аскердик милдети жөнүндө, аскердик жана альтернативдик кызматтар жөнүндө” Мыйзамынын негизинде калкты каттоо үчүн жооптуу мамлекеттик органдар жарандар тиешелүү райондук (шаардык) аскер комиссариатынын аскердик каттоого коюу же каттоодон чыгаруу жөнүндө маалыматын көрсөткөндө, жарандарды жашаган жери боюнча каттоону (каттоодон чыгарууну) жүзөгө ашырууга милдеттүү.

 Аскерге милдеттүү жарандарга аларды аскердик каттоого алууда жана аскердик каттоодон чыгарууда эксаймактуулук белгилери боюнча кыйнчылыктар жаралып жаткандыгын белгилеп кетүү зарыл.

 Кыргыз Республикасынын жарандарын калдоо боюнча таасирдүү механизмдерди түзүү Бишкек шаарындагы аскер комиссариаттарына аскердик каттоого алуу жана аскердик каттоодон чыгаруу боюнча пилоттук долбоор киргизилүүдө.

Мындай зарыл учурда, жарандар мурдагы аскердик каттоо жеринен чыгуу үчүн жаңы жашаган жериндеги аскер комиссариатына кайрылса болот.

 Ушундан улам, аскердик каттоодон чыгуу үчүн баруу зарылчылыгы жаралбай, аскердик каттоого алуу жана андан чыгаруу жол-жобосу бир кыйла жөнөкөй болот.

 Жогоруда белгиленгендерди эске алып буйруктун долбоору аскердик каттоодон чыгаруу жана аскердик каттоого алууда эксаймактык белги боюнча кыйынчылыктарды жоюу максатында даярдалды.

 **3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

 Ушул буйруктун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

 **4. Коомдук талкуунун жыйынтыктары жөнүндө маалымат**

 Коомдук талкууну өткөзүү максатында Кыргыз Республикасынын Президентинин Аппаратынын расмий сайтында жайгаштырылган.

 **5. Долбоордун мыйзамдарга шайкеш келишине талдоо жүргүзүү**

Өткөзүлгөн талкуунун жыйынтыгы боюнча аталган долбоор КР колдонуудагы мыйзамдарынын, ошондой эле КР катышуучусу болгон, белгиленген тартипте күчүнө кирген эл аралык келишимдердин ченемдерине каршы келбейт.

 **6. Каржылоо зарылдыгы жөнүндө маалымат**

 Ушул буйруктун долбоорун кабыл алуу республикалык бюджеттен кошумча финансылык сарптоолорго алып келбейт.

 **7. Жөнгө салуулук таасирин талдоо жөнүндө маалымат**

 Буйруктун долбооружөнгө салуулучулук таасирине талдоо жүргүзүүнү талап кылбайт, анткени ишкердик ишти жөнгө салууга багытталган эмес.

**Кыргыз Республикасынын**

**Коргоо министри**

**генерал-майор Т.Б.Омуралиев**